《琐窗寒 风窗》
清代·周之琦

翠箔收寒，琼钩捲月，一番风紧。疏棂半掩，隔断满阶秋影。

蘸银笺、油花暗滋，午妆粉指新留印。怕重来燕子，小门深闭，旧巢难认。

方镜。颇黎衬。更玉坠低悬，兽钚相并。朱绳细绾，比似井栏斜引。

玳梁深、轻笼篆烟，绣帏窥处还易暝。未愁他、画烛屏前，下帘红袖冷。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。